Lisa 11. Ajutisse üleminekuruumi paigutatud isikute viibimise eeskirjad.

**§ 1**

1. Ajutisse üleminekuruumi paigutatud isikut informeeritakse:

**1)**  tema õiguste ja kohustuste kohta, tutvustades talle käesolevaid eeskirju. Ajutisse ülleminekuruumi vastu võetud isik kinnitab, et on tutvunud nende eeskirjadega, allkirjastades lehe ajutisse üleminekuruumi paigutatud isikute viibimise eeskirjadega;

**2)**  ajutise üleminekuruumi varustamise kohta seireseadmetega, sealhulgas seadmetega, mida kasutatakse pildi jälgimiseks ja salvestamiseks – juhul, kui need on paigaldatud.

2. Isik võib ajutises üleminekuruumis viibida mitte kauem kui 8 tundi.

3. Ajutisse üleminekuruumi vastu võetud isikut ei paigutata edasiste ametitoimingute teostamise ajaks üleminekutuppa.

4. Poola keelt mitte valdavale isikule, kes on paigutatud ajutisse üleminekuruumi, antakse võimalus suhelda ajutises üleminekuruumis viibimisega seotud küsimustes tõlgi vahendusel.

5. Juhul, kui kontakt ajutisse üleminekuruumi paigutatud isikuga on tema teadvuse häirete tõttu raskendatud, tuleb lõikes 1 nimetatud toiminguid teostada pärast sellest kohustusest loobumise põhjuse lakkamist.

6. Kui kinnipeetava teadvuse häiretest põhjustatud raskendatud kontakti tõttu ei olnud võimalik talle selgitada kinnipidamisega seotud õigusi, mis tulenevad Poola Vabariigi kriminaalmenetluse seadustikust või muudest seadustest, tuleb talle neid selgitada pärast seda, kui selle kohustuse täitmisest loobumise põhjus on lakanud. Kinnipeetud isik kinnitab Isiku kinnipidamise protokolli allkirjastamisega, et on oma õigustega tutvunud.

**§ 2** [[1]](#endnote-1)

1. Ajutisse üleminekuruumi paigutatud isik esitab oma ees- ja perekonnanime, isa nime, sünnikuupäeva ja -koha, teabe elu- või viibimiskoha ning tervisliku seisundi koht.

2. Ajutisse üleminekuruumi vastu võetud ja sinna paigutatud isiku puhul teostatakse turvakontrolli.

**§ 3**

1. § 2 lg 2 nimetatud turvakontrolli käigus leitud ja äravõetud esemed kantakse hoiukviitungile koos nende individuaalsete tunnuste äramärkimisega. Hoiukviitungile kirjutavad alla ajutisse üleminekuruumi võetav isik ja politseinik, kes pani kviitungil loetletud esemed hoiule.

2. Ajutisse üleminekuruumi paigutatud isiku keeldumine või suutmatus allakirja anda pannakse kirja hoiukviitungile, osutades selle tegevuse juures osalevale teisele politseinikule, mida kinnitab tema poolt antud allkiri.

3. [[2]](#endnote-2) *(kehtetuks tunnistatud)*

4. § 2 lg 2 mainitud turvakontrolli käigus leitud ja äravõetud esemeid ei tohi üle anda ajutisse üleminekuruumi paigutatud isikule.

**§ 4** Ajutisse üleminekuruumi paigutatud isikut teavitatakse järgmistest kohustustest:

**1)**  järgida käesolevaid eeskirju;

**2)**  täita tema üle järelevalvet teostava politseiniku korraldusi;

**3)**  järgida ühiselu reegleid;

**4)**  hoolitseda isikliku hügieeni ja ajutise üleminekuruumi puhtuse eest;

**5)**  teavitada viivitamata politseinikku ohtudest inimeste elule või tervisele, ruumi sisustuse hävitamisest või muust ohtlike tagajärgedega sündmusest.

**§ 5** Ajutisse üleminekuruumi paigutatud isik kasutab oma riideid, aluspesu ja jalatseid.

**§ 6** Ajutisse üleminekuruumi paigutatud isikule tagatakse:

**1)**  arstiabi kasutamise võimalus;

**2)**  sanitaarseadmete ja isikliku hügieeni tagamiseks vajalike pesuvahendite kasutamine;

**3)**  suitsetamise võimalus selleks ettenähtud kohtades vastavalt määrusele tubakatoodete üksikasjaliste kasutustingimuste kohta siseministrile alluvatel objektidel ja transpordivahendites, kui see ei takista politsei ametikohustuste täitmist, mille eesmärgiks on tagada ajutises üleminekuruumis viibivate isikute turvalisus;

**4)**  võimalus võtta arsti poolt välja kirjutatud ravimeid, mida saab teha kättesaadavaks ainult arsti nõusolekul ja vastavalt tema ettekirjutustele; ravimeid annab üleminekutoas viibivale isikule arst või politseinik arsti ettekirjutuste alusel;

**5)**  võimalus esitada palveid, kaebusi ja taotlusi tema üle järelevalvet teostava politseiniku vahendusel politsei organisatsioonilise üksuse, mille käsutuses on antud ruum, juhatajale;

**6)**  joogi saamine janu kustutamise eesmärgil.

**§ 7**

1. Ajutisest üleminekuruumist vabastatud isikule antakse üle hoiule pandud asjad.

2. Maksevahendeid ja esemeid ei väljastata hoiukohast juhul, kui need konfiskeeriti või arestiti tagatise või halduslike täitemeetmete korras.

3.[[3]](#endnote-3) *(kehtetuks tunnistatud)*

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)